en en en es en en en en en en en en en en en az en en en en en fr en en en en en en en ml en ml ml ml ml ml ml ml ml ml ml ml ml ml ml ml ml en en ml nl ml sv ml nl ml nl ml fr ml fr ml nl ml fr ml en ml fr ml nl ml en ml en ml en ml nl ml nl ml nl ml en ml en ml en ml en ml nl ml nl ml nl ml nl ml nl ml nb ml nl ml en ml en ml en ml nl ml en ml nl ml nl ml nl ml nl ml nl ml nl ml nl ml nl ml nl ml nl ml nl ml nl ml en ml en ml en ml nl ml nl ml nl ml fr ml nl ml nl ml en ml nl ml nl ml nl ml en ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
എ സി മൊയ്തീന്‍ (കേരള ടൂറിസം മന്ത്രി)
സെപ്റ്റംബര്‍ 27 ലോക ടൂറിസം ദിനം. 'ടൂറിസം എല്ലാവര്‍ക്കും'-ഇത്തവണ ലോക ടൂറിസം ദിനത്തിന്റെ പ്രമേയമാണിത്. എല്ലാവരുടെയും മനസില്‍ത്തട്ടുന്ന ഒരു ചെറുവാക്യം. കാരണം നാമെല്ലാവരുടെയും ഉള്ളിലുണ്ട്, യാത്രകള്‍ക്കായി എപ്പോഴും കൊതിക്കുന്ന ഒരു സഞ്ചാരി.
പ്രതിബന്ധങ്ങളെയും പ്രതിസന്ധികളെയും തട്ടിമാറ്റി സ്ഥിരോല്‍സാഹത്തിന്റെയും അതിജീവനത്തിന്റെയും കയ്യൊപ്പു ചാര്‍ത്തിയാണ് ഏതൊരു യാത്രയും വിജയം വരിക്കുന്നത്. ഇരുകാലുകള്‍ക്കൊപ്പം മനസിന്റെ ചിറകുകള്‍ കൂടി വിടര്‍ത്തി ലക്ഷ്യസ്ഥാനത്തെത്തുമ്പോള്‍, നെറ്റിയിലെ വിയര്‍പ്പുതരികള്‍ തൂത്തുകളയുതിനു മുന്‍പേ, പിന്നിലെ സഹയാത്രികന്റെ നേര്‍ക്കു നീളുന്ന കൈകളാണ് എല്ലാ യാത്രകളുടെയും സാഫല്യം. യാത്രികന്‍ ഒരിക്കലും ഒറ്റയാനല്ല. പിന്തുടരുന്ന സഹസഞ്ചാരിയുടെ നിര്‍ലോഭമായ പിന്തുണയും സഹകരണവും എല്ലാ യാത്രികരും കാംക്ഷിക്കുന്നു. ഒരു ചെറിയ ന്യൂനപക്ഷത്തിന്റെ അഭിനിവേശമല്ല യാത്ര.. യാത്രാവാതിലുകള്‍ എല്ലാവര്‍ക്കു മുന്നിലും തുറക്കുതാവുകയും വേണം.
ലോക ടൂറിസം ദിനത്തിന്റെ  'ടൂറിസം എല്ലാവര്‍ക്കും' എന്ന പ്രമേയം പ്രസക്തമാകുതും ഇവിടെയാണ്. എല്ലാവര്‍ക്കും എന്ന വാക്കില്‍ എല്ലാം അടങ്ങിയിരിക്കുന്നു. യാത്രികന് പ്രതിബന്ധങ്ങള്‍ പലതുണ്ടാകാം. പക്ഷേ ശരീരം തന്നെ പ്രതിബന്ധമാകുമ്പോഴോ? അത്തരക്കാര്‍ക്കും സഞ്ചാരം ഉത്ക്കടമായ ആഗ്രഹം തന്നെയാണ്. ശാരീരികമായ അവശതകള്‍ ചിലരെ ചിലയിടങ്ങളില്‍ തളച്ചിടാന്‍ ശ്രമിക്കുമ്പോള്‍, ആരോഗ്യമുള്ള സാധാരണ വ്യക്തിയെക്കാള്‍ യാത്രാമോഹം അവരുടെയുള്ളില്‍ ഉയിര്‍കൊള്ളുന്നുണ്ട്.  കാരണം അനായാസമല്ലാത്തത്, പ്രത്യക്ഷത്തില്‍ ദുഷ്‌കരമെന്നു തോന്നുന്നത് നേടിയെടുക്കാനാണ് മനസിനു വെമ്പല്‍.
കേരള ടൂറിസം ഈ പ്രമേയത്തിന്റെ അന്തഃസത്ത ഉള്‍ക്കൊള്ളാന്‍ ശ്രമിക്കുകയാണ്. വിനോദസഞ്ചാരം എല്ലാവര്‍ക്കും പ്രാപ്യമാക്കാന്‍ ഒരു എളിയ യജ്ഞം. യാത്രകള്‍ കൂടുതല്‍ ആനന്ദിപ്പിക്കുത് ശാരീരിക ശേഷികളില്‍ പരിമിതികള്‍ അനുഭവിക്കുന്നവരെയാണെ തിരിച്ചറിവോടെ കേരള ടൂറിസം പുതിയൊരു ചുവടുവയ്പ്പുകൂടി നടത്തുന്നു. വിഭിന്ന ശേഷിയുള്ളവര്‍ക്കായി കേരളത്തിലെ വിനോദസഞ്ചാര കേന്ദ്രങ്ങള്‍ പുതിയ പരിവര്‍ത്തനത്തിനു വിധേയമാകാന്‍ ഒരുങ്ങുകയാണ്. ഓരോ മാറ്റവും തദ്ദേശീയരും വിദേശികളുമായ ഓരോ ഭിശേഷിക്കാരുടെയും അടിസ്ഥാനപരമായ ആവശ്യങ്ങള്‍ കണ്ടറിഞ്ഞു സംവിധാനം ചെയ്യാനാണു ശ്രമം.
ആദ്യ മാതൃകയാകുന്നത് ഫോര്‍ട്ട് കൊച്ചിയാണ്. കേരളത്തിലെ ആദ്യ വിഭിശേഷി യാത്രിക സൗഹൃദ വിനോദസഞ്ചാര കേന്ദ്രമാകാന്‍ എല്ലാ തയാറെടുപ്പുകളും പൂര്‍ത്തിയായിക്കൊണ്ടിരിക്കുകയാണ് ഫോര്‍ട്ട് കൊച്ചിയില്‍. ഇതോടെ, ഭിന്നശേഷി സൗഹൃദ വിനോദസഞ്ചാര കേന്ദ്രങ്ങള്‍, പ്രധാന പദ്ധതികളിലൊായി കേരള ടൂറിസം ഏറ്റെടുക്കുകയാണ്.
കേരളത്തിലെ എല്ലാ ടൂറിസം കേന്ദ്രങ്ങളും വാഹനസൗകര്യത്തിന്റെ കാര്യത്തില്‍ സ്വയംപര്യാപ്തമാക്കാന്‍ പദ്ധതിയിടുന്നു. ഭിന്നശേഷിക്കാര്‍ക്ക് എല്ലാ സൗകര്യവും ഉറപ്പാക്കുന്ന വിധത്തില്‍ ഡ്രൈവര്‍ ഉള്‍പ്പെടെയുള്ള വാഹനസൗകര്യം നടപ്പിലാക്കാനാണ് ആലോചിക്കുന്നത്. കാറുകള്‍, ബസ്, ബോട്ട്, ഹൗസ് ബോട്ട്, വീല്‍ചെയര്‍ റാംപുകള്‍, മൊബൈല്‍ റാംപുകള്‍, സ്വയം പ്രവര്‍ത്തിത റാംപുകള്‍, വീല്‍ചെയര്‍ ലിഫ്റ്റുകള്‍ തുടങ്ങി എല്ലാ യാത്രാമാര്‍ഗങ്ങളും സൗകര്യങ്ങളുമൊരുക്കാനാണ് ലക്ഷ്യം.
പല ടൂറിസം സങ്കേതങ്ങളിലും ഭക്ഷണം കിട്ടാനായി ഏറെ ദൂരം അലയേണ്ടി വരുന്നത് വിഭിന്നശേഷിക്കാര്‍ക്ക് അക്ഷരാര്‍ഥത്തില്‍ ദുരിതമാകാറുണ്ട്. ഇതിനു പരിഹാരമായി ടൂറിസം സങ്കേതങ്ങളുടെ കവാടങ്ങളില്‍ത്തന്നെ നിലവാരമുള്ള ഭക്ഷണസംവിധാനം ഏര്‍പ്പെടുത്തും. വിഭിന്ന ശേഷിക്കാരുടെ ആവശ്യങ്ങള്‍ക്കാകും മുന്‍ഗണന. താമസസൗകര്യത്തിനും സംവിധാനങ്ങള്‍ വരുന്നുണ്ട്. ടൂറിസം സങ്കേതങ്ങളിലെ ബോട്ടുകള്‍, ഹൗസ് ബോട്ടുകള്‍, ഹോട്ടലുകള്‍, റിസോര്‍ട്ടുകള്‍, ബസുകള്‍ എന്നിവയില്‍ വിഭിന്ന ശേഷിക്കാര്‍ക്കായി വിശ്രമമുറികളും നിര്‍മിക്കാന്‍ പദ്ധതിയുണ്ട്.
ശ്രവണ വൈകല്യമുള്ള സഞ്ചാരികള്‍ക്കു പ്രയോജനപ്പെടുന്ന വിധത്തില്‍ ടൂറിസം കേന്ദ്രത്തിലെ ഇന്‍ഫര്‍മേഷന്‍ സെന്റര്‍ ജീവനക്കാര്‍ക്കും ടൂറിസ്റ്റ് ഗൈഡുകള്‍ക്കും ആംഗ്യഭാഷയില്‍ പരിശീലനം നല്‍കും. കാഴ്ചാ വൈകല്യമുള്ളവര്‍ക്കായി ബ്രെയ്‌ലിയില്‍ ദിശാബോര്‍ഡുകള്‍ സ്ഥാപിക്കും. റസ്റ്ററന്റുകള്‍, മെനുകാര്‍ഡുകള്‍ ബ്രെയ്‌ലി ലിപിയിലും നല്‍കും. സ്പര്‍ശനക്ഷമമായ  മാപ്പുകളും സ്ഥാപിക്കും. കൂടാതെ റെക്കോര്‍ഡ് ചെയ്ത, ശ്രവണ യാത്രാമാര്‍ഗനിര്‍ദേശങ്ങളും ലഭ്യമാക്കാന്‍ പദ്ധതിയുണ്ട്.
യാത്രാസഹായ കേന്ദ്രങ്ങളില്‍ വൈദ്യ സഹായോപകരണങ്ങള്‍, വീല്‍ചെയറുകള്‍, വാക്കിങ് സ്റ്റിക്കുകള്‍, ക്രച്ചസ്, കടല്‍ത്തീരത്ത് ഓടിക്കാവുന്ന ചെറു വൈദ്യുതി വാഹനങ്ങള്‍, മോട്ടോര്‍വല്‍ക്കൃത വീല്‍ചെയറുകള്‍ എന്നിവ ആവശ്യാധിഷ്ഠിതമായി വിതരണം ചെയ്യാനും സംവിധാനമുണ്ടാക്കും.
ഇടുക്കി ഡാമില്‍ ബാഗി ചെയര്‍ സംവിധാനം ഏര്‍പ്പെടുത്താനുള്ള നടപടികളും പൂര്‍ത്തിയായി വരുന്നു. ശംഖുമുഖം ബീച്ചും ഭിശേഷിക്കാര്‍ക്കായി പുതിയ മുഖം സ്വീകരിക്കുകയാണ്. 1.2 കോടി രൂപയുടെ പുനരുദ്ധാരണ നടപടികളാണ് ഇവിടെ പുരോഗമിക്കുന്നത്. ഇതില്‍ റാംപുകളും ഭിന്നശേഷിക്കാര്‍ക്ക് സഹായമാകുന്ന നടപ്പാതകളും ഉള്‍പ്പെടുന്നു.
എല്ലാ നവീകരണ പ്രവര്‍ത്തനങ്ങളും പുതിയ പദ്ധതികളും ടൂറിസം വകുപ്പ് ഒറ്റയ്ക്കു നടപ്പിലാക്കുകയല്ല. പുതിയ പദ്ധതികളില്‍ പൊതു-സ്വകാര്യ പങ്കാളിത്തം(പിപിപി മാതൃക) സ്വീകരിക്കാനാണ് ഉദ്ദേശ്യം. ടൂറിസം വ്യാപാരമേഖലയ്ക്കു കൂടി ഹിതകരമാകുന്ന പദ്ധതികള്‍ സര്‍ക്കാര്‍ നടപ്പിലാക്കുമ്പോള്‍ സ്വകാര്യമേഖലയില്‍ നി്ന്ന് സര്‍ക്കാര്‍ തിരിച്ചും പങ്കാളിത്തം പ്രതീക്ഷിക്കുകയാണ്. മാത്രമല്ല വിനോദസഞ്ചാര കേന്ദ്രങ്ങളില്‍ എല്ലാവിധമുള്ള ജനകീയ പങ്കാളിത്തവും ഉറപ്പാക്കും. ടൂറിസം വകുപ്പ് മാത്രം ശ്രമിച്ചാല്‍ വികസനം സുസ്ഥിരമാവില്ല. അതിനു ജനങ്ങള്‍ കൂടി ഒത്തൊരുമയോടെ പ്രവര്‍ത്തിക്കേണ്ടതുണ്ട്.
കേരള ടൂറിസത്തിന്റെ, ഗ്രീന്‍ കാര്‍പറ്റ് പോലെയുള്ള പുതിയ പദ്ധതികള്‍ ടൂറിസ്റ്റ് സങ്കേതങ്ങളില്‍ അടിസ്ഥാന സൗകര്യവികസനം നടപ്പിലാക്കാന്‍ സുസജ്ജമായിക്കഴിഞ്ഞു. ഇതിന്റെ ഭാഗമായി ഡെസ്റ്റിനേഷന്‍ മാനേജര്‍മാരെ നിയമിക്കുന്നതോടെ ടൂറിസം സൗകര്യങ്ങളുടെ മികച്ച ഏകോപനം നടപ്പില്‍ വരും. ടൂറിസ്റ്റ് സങ്കേതങ്ങളിലേക്കുള്ള യാത്രാസൗകര്യം പരമാവധി മെച്ചപ്പെടുത്തുക ഏറെ പ്രാധാന്യമര്‍ഹിക്കുന്ന കാര്യമാണ്. ഉള്‍പ്രദേശങ്ങളിലെ വിനോദസഞ്ചാരകേന്ദ്രങ്ങള്‍ ഇക്കാര്യത്തില്‍ പരിമിതകള്‍ അനുഭവിക്കുന്നുണ്ട്. ഗ്രീന്‍ കാര്‍പറ്റ് പദ്ധതി സജീവമാകുതോടൊപ്പം  ഈ പ്രശ്‌നത്തിന് ഏറ്റവും പ്രധാന പരിഗണന നല്‍കി പരിഹാരമാര്‍ഗങ്ങള്‍ തേടാനാകും ശ്രമം.
അടിസ്ഥാനപരമായ ആവശ്യങ്ങളായ കുടിവെള്ളം, ഭക്ഷണലഭ്യത, യാത്രികരുടെ സുരക്ഷ, വിവരലഭ്യത തുടങ്ങിയ കാര്യങ്ങളും ഗ്രീന്‍ കാര്‍പറ്റ് പദ്ധതിയില്‍പ്പെടുന്നുണ്ട്. ഇവ നടപ്പില്‍ വരുന്നതോടെ ടൂറിസം കേന്ദ്രങ്ങള്‍ മെച്ചപ്പെട്ട നിലവാരത്തിലേക്കുയരുമെന്ന ശുഭാപ്തി വിശ്വാസമുണ്ട്.
നവംബറിലാണ് കേരളത്തില്‍ പുതിയ ടൂറിസം സീസ ആരംഭിക്കുന്നത്. ഡിസംബര്‍ മൂന്ന്, ഐക്യരാഷ്ട്ര സഭയുടെ രാജ്യാന്തര ഭിന്നശേഷി ദിനമാണ്. ആ സുദിനം മുതലെങ്കിലും നിങ്ങള്‍ക്ക് കേരളത്തിലെ വിനോദസഞ്ചാര കേന്ദ്രങ്ങള്‍ സന്ദര്‍ശിക്കുമ്പോള്‍ 'നിങ്ങളുടെ മുഖത്ത് നല്ല പുഞ്ചിരി വിരിയിക്കാനുള്ള എളിയ പരിശ്രമങ്ങളാണ് കേരള ടൂറിസത്തിന്റെ അണിയറയില്‍ നടക്കുന്നത്.
ഉത്തരവാദിത്ത ടൂറിസത്തില്‍ ലോകത്തിനു തന്നെ മാതൃക സൃഷ്ടിച്ച കേരളത്തിന് ടൂറിസം എല്ലാവര്‍ക്കും എന്ന ലക്ഷ്യം അപ്രാപ്യമല്ല, ജനങ്ങളുടെ അകമഴിഞ്ഞ സഹകരണമുണ്ടെങ്കില്‍. ലോക ടൂറിസം ദിനത്തില്‍ നമുക്ക് അതിനു പ്രതിജ്ഞയെടുക്കാം.
comments powered by Disqus. comments powered by Disqus
ഉണ്ണിരാജ: അറിവ് ആയുധമാക്കിയ സഖാവ്
കേരളത്തെ പിന്നോട്ട് നയിച്ച അഞ്ചു വര്‍ഷങ്ങള്‍
മരണാനന്തരം മനുഷ്യാവയവങ്ങള്‍ മണ്ണിനോ മനുജനോ ?
നടക്കാത്ത മൂന്നാം ബദല്‍ മോഹം
വിഴിഞ്ഞം: ഇടതു നിലപാട് ഞെട്ടിപ്പിക്കുന്നു
ഈ സര്‍ക്കാര്‍ കൂടെയുണ്ട്; എപ്പോഴും
സ്വദേശി ജാഗരണ്‍ മഞ്ച് എതിര്‍ത്താലും ബിജെപിയെ ആര്‍എസ്എസ് തടയില്ല
യുറോപ്പിലെ ആളൊഴിഞ്ഞ പള്ളികള്‍ വില്‍പ്പനക്ക്
മലയാളക്കരിയില്‍ ചെങ്കൊടി പാറലിന് 75 ആണ്ട്
തീവ്രവാദികളെ അമര്‍ച്ച ചെയ്യാനാവാതെ പാകിസ്ഥാന്‍
എണ്ണ വിപണി തകര്‍ച്ച ടെക്‌സാസിലെ എണ്ണക്കിണറില്‍ നിന്നും
മോറല്‍ പൊലിസിങിനെതിരെ കേരളത്തില്‍ ചുംബനവും ലണ്ടനില്‍ മുലയൂട്ടലും
പ്രായമേറുന്ന യുറോപ്പിന് കുടിയേറ്റക്കാരെ ആവശ്യം
യുദ്ധവീരന്‍ ഐഎന്‍എസ് വിക്രാന്തിനെ പൊളിച്ചടുക്കി
കമ്യുണിസ്റ്റുപാര്‍ട്ടികളുടെ കോണ്‍ഗ്രസ് വിരോധം സ്റ്റാലിനിസത്തിന്റെ ബാക്കി പത്രം
കുടിയേറ്റം: ചെകുത്താനും കടലിനുമിടയില്‍ യൂറോപ്പ്
എംവിആര്‍ വിഴിഞ്ഞത്തിന്റെ സാധ്യതകള്‍ കണ്ടറിഞ്ഞ ഭരണാധികാരി
എണ്ണ വിലയിലെ കുറവ്: റഷ്യക്കെതിരായ യുഎസിന്റെ രഹസ്യ യുദ്ധം
മലാലയെ ലോകം ആദരിക്കുമ്പോള്‍ പാകിസ്ഥാനില്‍ ഭ്രഷ്ട്
മദ്യവും ഫ്‌ളക്‌സും പിന്നെ തരൂറും
കൈലാഷ് സത്യാര്‍ഥി; അക്ഷീണനായ അവകാശസംരക്ഷകന്‍
യുവസംരംഭകര്‍ക്ക് വഴിയൊരുക്കി കേരളം (മുഖ്യമന്ത്രി എഴുതുന്നു)
മോദിക്കു യുഎസ് കോടതി സമന്‍സ്; കരിങ്കൊടികളും കാണേണ്ടി വന്നേക്കും
മഹാരാഷ്ട്രയിലെ മാറുന്ന തെരഞ്ഞെടുപ്പ് മുഖം
മദ്യ നിരോധനക്കാര്‍ സ്പിരിറ്റ് ലോബിയുടെ ആള്‍ക്കാരോ?
ഇസ്‌ളാമിക സ്റ്റേറ്റിനെതിരെയുള്ള പോരാട്ടത്തില്‍ ശത്രുവിന്റെ ശത്രു മിത്രം
ശീതയുദ്ധത്തിന്റെ പുതിയ ഘട്ടമായി യുെ്രെകന്‍ പ്രതിസന്ധി
നേട്ടങ്ങള്‍ക്കിടയിലും കേരളം പോകുന്നത് പിറകോട്ട്
All rights Reserved 2016 © Kerala Malar